CELEX: 62009TN0472
Language: bg
Date: 2009-11-30 00:00:00
Title: Дело T-472/09: Жалба, подадена на 30 ноември 2009 г. — SP/Комисия

30.1.2010   
            
            
               BG
            
            
               Официален вестник на Европейския съюз
            
            
               C 24/63
            
         Жалба, подадена на 30 ноември 2009 г. — SP/Комисия
   (Дело T-472/09)
   2010/C 24/112
   Език на производството: италиански
   
      Страни
   
   
      Жалбоподател: SP SpA (Brescia, Италия) (представител: G. Belotti, avvocato)
   
      Ответник: Европейска комисия
   
      Искания на жалбоподателя
   
   
               —
            
            
               да се обяви за несъществуващо и/или нищожно решението на Комисията по преписка COMP. 37956 — Бетонова арматура, повторно приемане — C (2009) 7492 окончателен, прието от Комисията на 30 септември 2009 г.
            
         
      Правни основания и основни доводи
   
   С решение от 17 септември 2002 г. Комисията приключва производство, започнато през октомври 2000 г., с поредица от внезапни проверки на няколко италиански металургични предприятия, като ги обвинява в участие в незаконно споразумение по смисъла на член 65 от Договора за ЕОВС, т. е. от 6 декември 1989 г. до юли 2000 г. Това решение е обжалвано от всички предприятия адресати, включително настоящия ищец.
   Тази жалба е уважена поради това, че Комисията е приела обжалваното решение, вземайки за правно основание член 65 от ЕОВС, макар последният вече да не е бил в сила към момента на приемане на решението, тъй като Договорът за ЕОВС е изтекъл пет години по-рано.
   С решението предмет на настоящото производство Комисията повтаря твърденията за нарушения, съдържащи се в първото решение, като променя правното основание на санкцията, но не и това на нарушението, което остава член 65 ЕОВС.
   В подкрепа на своята жалба жалбоподателят изтъква различни доводи, сред които:
   
               1.
            
            
               Непълнота на решението и нарушение на съществени процесуални изисквания, доколкото решението е нотифицирано без приложенията си и освен това е прието от Комисията в непълна форма.
            
         
               2.
            
            
               Некомпетентност на Комисията да твърди нарушение по член 65 от Договора за ЕОВС, след като договорът е изтекъл.
            
         
               3.
            
            
               Нарушение и неправилно прилагане на закона във връзка с член 23 от Регламент ЕО № 1/2003 (1), тъй като целта на тази разпоредба е, от една страна, да санкционира само нарушенията на Договора за ЕО, а не на Договора за ЕОВС, и от друга страна — да санкционира само действащи предприятия с оборот, реализиран през предходната година. В това отношение трябва да се подчертае, че жалбоподателят, дружество в ликвидация, е доказал, че няма никакъв оборот през 2008 г.
            
         
               4.
            
            
               Превишаване на правомощия и злоупотреба с процесуални права, поради това, че Комисията е продължила производството, започнато под егидата на нормите на ЕОВС, съгласно процедура по Договора за ЕО, която не е позволявала това.
            
         
               5.
            
            
               Пристрастност на административното производство и липса на мотиви, поради това, че Комисията е пропуснала включени в преписката доводи, които опровергават съществуването и/или във всеки случай ефективността на твърдяния картел, както и е пропуснала съдържащи се в преписката данни, доказващи, че жалбоподателят не е участвал в някои аспекти на картела.
            
         
               6.
            
            
               Съществено нарушение на правото на защита поради това, че решението не е предшествано от ново изложение на възраженията.
            
         
               7.
            
            
               Нарушение и неправилно прилагане на закона поради това, че неправилно е приложено увеличение на основния размер на санкцията, в частност относно увеличението за продължителност и това за възпиращ ефект.
            
         
      (1)  Регламент (CE) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, 04.01.2003 г., стр. 1; Специално издание на български език, 2007 г., глава 8, том 1, стр. 167).